Up-276/97
Natisni
Opravilna št.:
Up-276/97
Datum odločitve:
12. 12. 1997
ECLI:
ECLI:SI:USRS:1997:Up.276.97
Akt:
Ustavna pritožba zoper odločbo Ministrstva za ekonomske odnose in razvoj št. 464-09/96 z dne 13.2.1997 v zvezi z odločbo Agencije Republike Slovenije za prestrukturiranje in privatizacijo št. LP 00797/1995 z dne 22.12.1995
Izrek:
Ustavna pritožba zoper odločbo Ministrstva za ekonomske odnose in razvoj v zvezi z odločbo Agencije Republike Slovenije za prestrukturiranje in privatizacijo se zavrže.
Evidenčni stavek:
Ker je pritožnik vložil ustavno pritožbo po izteku roka iz prvega odstavka 52. člena ZUstS, je Ustavno sodišče ustavno pritožbo zavrglo.
Geslo:
Rok za vložitev ustavne pritožbe, 60 dni (prepozna ustavna pritožba).
Pravna podlaga:
Zakon o Ustavnem sodišču (ZUstS), 52., 1. al. 2. odst. 55. čl.
Opomba:
V obrazložitvi svoje odločitve se Ustvno sodišče sklicuje na svojo zadevo št. Up-112/97 z dne 16. 10. 1997 (OdlUS VI,192).
Vrsta zadeve:
ustavna pritožba
Vrsta akta:
drugi akti
Datum vloge:
10. 9. 1997
Vrsta odločitve:
sklep
Vrsta rešitve:
zavrženje
Dokument:
US18754
Up-276/97
12.12.1997
S K L E P
Ustavno sodišče je v postopku za preizkus ustavne pritožbe A. B. iz K., ki ga zastopa J. H., odvetnik v Ž. na seji senata dne 12. decembra 1997
s k l e n i l o :
Ustavna pritožba zoper odločbo Ministrstva za ekonomske odnose in razvoj št. 464-09/96 z dne 13.2.1997 v zvezi z odločbo Agencije Republike Slovenije za prestrukturiranje in privatizacijo št. LP 00797/1995 z dne 22.12.1995 se zavrže.
O b r a z l o ž i t e v
Pritožnik v svoji ustavni pritožbi z dne 10.9.1997 navaja, da se pridružuje ustavni pritožbi, ki sta jo vložila D. V. P. in M. P., in ki jo je Ustavno sodišče že sprejelo v obravnavo s sklepom št. Up-112/97 z dne 8.5.1997. Predlaga, da Ustavno sodišče izpodbijani odločbi odpravi in zadevo vrne v ponovno odločanje.
Na podlagi prvega odstavka 52. člena Zakona o Ustavnem sodišču (Uradni list RS, 15/94 - v nadaljevanju: ZUstS) je potrebno ustavno pritožbo vložiti v 60 dneh od dneva vročitve posamičnega akta, zoper katerega je mogoča ustavna pritožba. Le v posebno utemeljenih primerih lahko Ustavno sodišče izjemoma odloča o ustavni pritožbi, ki je vložena po izteku navedenega roka (tretji odstavek 52. člena ZUstS).
Ker je pritožnik vložil ustavno pritožbo po izteku roka iz prvega odstavka 52. člena ZUstS, je Ustavno sodišče ustavno pritožbo zavrglo.
Ustavno sodišče je z odločbo št. Up-112/97 z dne 16.10.1997 (Uradni list RS, št. 67/97) razveljavilo odločbi, ki ju izpobija tudi pritožnik v obravnavani ustavni pritožbi, in zadevo vrnilo Agenciji Republika Slovenije za prestrukturiranje in privatizacijo v ponovno odločanje. Ker je pritožnik eden izmed
denacionalizacijskih upravičencev, na katerega se tudi nanašata razveljavljeni odločbi, in bo moral pristojni organ v skladu z navedeno odločbo Ustavnega sodišče določiti višino lastninskih deležev vseh denacionalizacijskih upravičencev na družbenem kapitalu podjetja IBI p. o. K., Ustavno sodišče ugotavlja, da ni razlogov za morebitno odločanje na podlagi tretjega odstavka 52. člena ZUstS.
Senat Ustavnega sodišča je ta sklep sprejel na podlagi 1. alinee prvega odstavka 55. člena ZUstS v sestavi: predsednik dr. Tone Jerovšek in člana mag. Matevž Krivic in dr. Tone Jerovšek.
Predsednik senata
dr. Tone Jerovšek